Document ID: 32012R0080
Publication Date: 2012-01-31

Title and Content:
IZVEDBENA UREDBA KOMISIJE (EU) št. 80/2012
z dne 31. januarja 2012
o seznamu bioloških ali kemičnih snovi iz člena 53(1)(b) Uredbe Sveta (ES) št. 1186/2009 o sistemu oprostitev carin v Skupnosti
(kodificirano besedilo)
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Uredbe Sveta (ES) št. 1186/2009 z dne 16. novembra 2009 o sistemu oprostitev carin v Skupnosti (1),
ob upoštevanju naslednjega:
(1)
Uredba Komisije (EGS) št. 2288/83 z dne 29. julija 1983 o seznamu bioloških in kemičnih snovi iz člena 60(1)(b) Uredbe Sveta (EGS) št. 918/83 o sistemu oprostitev carin v Skupnosti (2) je bila večkrat (3) bistveno spremenjena. Zaradi jasnosti in racionalnosti bi bilo treba navedeno uredbo kodificirati.
(2)
Člen 53(1)(b) in (2) Uredbe (ES) št. 1186/2009 določa uvoz z oprostitvijo uvoznih dajatev za biološke ali kemične snovi, ki jih izključno za nekomercialne namene uvažajo javne ustanove ali oddelki javnih ustanov ali pooblaščene zasebne ustanove, katerih glavna dejavnost je izobraževanje ali znanstveno raziskovanje. Tak uvoz z oprostitvijo uvoznih dajatev pa je omejen na biološke in kemične snovi, za katere ni enakovredne proizvodnje na carinskem območju Unije in ki so vključene v seznam, sestavljen v skladu s postopkom iz člena 247a Uredbe Sveta (EGS) št. 2913/92 z dne 12. oktobra 1992 o carinskem zakoniku Skupnosti (4).
(3)
V skladu z informacijami, pridobljenimi od držav članic, na carinskem območju Unije ni enakovredne proizvodnje bioloških in kemičnih snovi iz Priloge I k tej uredbi.
(4)
Ukrepi, predvideni s to uredbo, so v skladu z mnenjem Odbora za carinski zakonik -
SPREJELA NASLEDNJO UREDBO:
Člen 1
Seznam bioloških in kemičnih snovi, upravičenih do uvoza z oprostitvijo uvoznih dajatev iz člena 53(1)(b) Uredbe (ES) št. 1186/2009, je naveden v Prilogi I k tej uredbi.
Člen 2
Uredba (EGS) št. 2288/83 se razveljavi.
Sklici na razveljavljeno uredbo se upoštevajo kot sklici na to uredbo in se berejo v skladu s korelacijsko tabelo v Prilogi III.
Člen 3
Ta uredba začne veljati dvajseti dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 31. januarja 2012

Classification:
Level 1 Topics: 100147
100144
100160
Level 2 Topics: 100269
100193
100192
100175
Level 3 Topics: 2519
2520
614
1362
525
All Topics: 1091
2739
3191
4381
5498